KIRJALLINEN KYSYMYS E-2423/01 esittäjä(t): Michiel van Hulten (PSE) ja Ieke van den Burg (PSE) komissiolle. ESR:n toteutus Alankomaissa 1994—1996.



Virallinen lehti nro 115 E , 16/05/2002 s. 0080 - 0081



KIRJALLINEN KYSYMYS E-2423/01 esittäjä(t): Michiel van Hulten (PSE) ja Ieke van den Burg (PSE) komissiolle (4. syyskuuta 2001) Aihe: ESR:n toteutus Alankomaissa 19941996 Pääjohtaja Odile Quintin kertoi Alankomaiden hallitukselle 20. heinäkuuta 2001 päivätyllä kirjeellään neuvoston asetuksen (ETY) N:o 4253/88(1), annettu 19 päivänä joulukuuta 1988, 24 artiklan mukaisen menettelyn täytäntöönpanosta Euroopan sosiaalirahaston Alankomaissa vuosina 19941996 toteuttamien hankkeiden osalta. 1. Kirjeessään pääjohtaja Quintin toteaa komission harkitsevan sitä, että se käyttää hyväkseen sosiaali- ja työministeriön kirjanpito-osaston suorittaman kyseisen tutkimuksen tuloksia ekstrapoloidessaan kaikkia ESR:n vuosina 19941996 osin rahoittamia hankkeita. Asetuksessa (EY) N:o 448/2001(2), annettu 2 päivänä maaliskuuta 2001, säädetään kuitenkin, että ekstrapolaation tapauksessa [on käytettävä] edustavaa otosta suoritteita, joilla on samankaltaiset ominaisuudet. Katsooko komissio, että ekstrapolaatio on kohtuullista kyseisen hyvin rajoitetun otannan perusteella? 2. Sosiaali- ja työministeriön kirjanpito-osaston tutkimus koski 45 hanketta, joista 12:lla ei ollut enää projektihallintoa. Asetuksessa (ETY) N:o 4253/88 säädetään, että hankkeiden menotositteet on säilytettävä ja oltava komission saatavilla kolmen vuoden ajan viimeisestä maksusta lukien. Voiko komissio kertoa, onko edellä mainittujen 12 hankkeen tapauksessa noudatettu kyseistä sääntöä? (1) EYVL L 374, 31.12.1988, s. 1. (2) EYVL L 64, 6.3.2001, s. 13. Anna Diamantopouloun komission puolesta antama vastaus (17. lokakuuta 2001) 1. Maaliskuun 2 päivänä 2001 annettu komission asetus (ETY) N:o 448/2001(1) ei koske ohjelmakautta 19941999. Vaikka komissio edellytti, että otoksen tulisi kattaa vähintään 5 prosenttia kokonaismenoista ja hankkeiden kokonaismäärästä, eli noin 200 hanketta, Alankomaiden viranomaiset tutkivat 45 hankkeen otoksen. Sosiaali- ja työministeriön tilintarkastaja toteaa raportissaan, että tätä laajemman otoksen tutkimiseen kuluisi kohtuuttomasti aikaa. Samalla hän suosittaa, ettei lisätutkimuksiin kauden 19941996 osalta ryhdytä ja että raportissa esitettyjä tuloksia käytettäisiin lähtökohtana neuvoteltaessa komission kanssa takaisin maksettavan tuen määrästä. Komissio on perustanut toimensa käytettävissä oleviin tietoihin. 2. Joulukuun 19 päivänä 1988 annetun neuvoston asetuksen (ETY) N:o 4253/88(2) 23 artiklan 3 kohdassa todetaan, että vastuullisen toimielimen ja vastuullisten viranomaisten on toimitettava komissiolle kaikki toimintaan liittyviä menoja ja tarkastuksia koskevat tositteet kolmen vuoden kuluessa siitä, kun viimeinen toimintaan liittyvä maksu on suoritettu. Tämä kausi on yhä meneillään Euroopan sosiaalirahaston (ESR) kauden 19941999 ohjelmien osalta. Ministeriön oma tilintarkastusosasto on todennut, että 12 hanketta ei täyttänyt kyseistä edellytystä. (1) Komission asetus (EY) N:o 448/2001, annettu 2 päivänä maaliskuuta 2001, neuvoston asetuksen (EY) N:o 1260/1999 soveltamista koskevista yksityiskohtaisista säännöistä rakennerahastoista myönnettävään tukeen liittyvän varainhoitoa koskevan oikaisumenettelyn osalta. (2) Neuvoston asetus (ETY) N:o 4253/88, annettu 19 päivänä joulukuuta 1988, rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 2052/88 soveltamisesta (EYVL L 374, 31.12.1988, s. 1) sellaisena kuin se on viimeksi muutettu 19 päivänä joulukuuta 1994 annetulla neuvoston asetuksella (EY) N:o 3193/94 (EYVL L 337, 24.12.1994).